Document ID: 31971D0142

Padomes Lēmums
(1971. gada 22. marts),
par sadarbības stiprināšanu starp Eiropas Ekonomikas kopienas dalībvalstu centrālajām bankām
(71/142/EEK)
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu, un jo īpaši tā 105. panta 1. punktu,
ņemot vērā 1969. gada 1. un 2. decembrī Hāgā notikušās valstu vai valdību vadītāju konferences paziņojumu, un jo īpaši tā 8. punktu,
ņemot vērā Padomes un dalībvalstu valdību pārstāvju 1971. gada 22. marta rezolūciju [1] par ekonomikas un monetārās savienības pakāpenisku izveidi Kopienā, un jo īpaši tās III. punkta 5. apakšpunktu,
ņemot vērā Komisijas ieteikumu,
ņemot vērā Eiropas Parlamenta atzinumu,
tā kā iepriekšminētā rezolūcija paredz sadarbības stiprināšanu starp centrālajām bankām,
IR PIEŅĒMUSI ŠO LĒMUMU.
1. pants
Dalībvalstis koordinē savas monetārās politikas un kredītpolitikas, ņemot vērā vispārējās ekonomikas politikas pamatnostādnes, kuras noteikusi Padome.
2. pants
Šajā sakarā centrālās bankas tiek aicinātas, ievērojot savas pilnvaras un atbilstīgi pašu pienākumiem,
a) Centrālo banku vadītāju komitejā koordinēt savu politiku monetāros jautājumos un kredītjautājumos;
b) izstrādāt vispārīgas pamatnostādnes, kas tām visām jāievēro, jo īpaši attiecībā uz bankas likviditātes tendenci, kredītu nodrošināšanas noteikumiem un procentu likmju līmeni;
c) noteikt šīs procedūras praktiskas piemērošanas metodes.
3. pants
Šis lēmums ir adresēts dalībvalstīm.
Briselē, 1971. gada 22. martā

Labels: 2
18